# Уведомление за стартиране на производство по издаване на общ административен акт заповед на министъра на земеделието за изменение и допълнение на Заповед № РД 09-395/31.03.2022 г., изменена със Заповед № РД 09-436/14.04.2022 г. на министъра на земеделието за разрешаване на любителски риболов през тъмната част на денонощието в определени рибностопански обекти през 2022 година

На основание чл. 66 и следващите от Административнопроцесуалния кодекс Ви уведомявам за стартирането на производство по издаване на общ административен акт (заповед) на министъра на земеделието за изменение и допълнение на Заповед № РД 09-395/31.03.2022 г., изменена със Заповед № РД 09-436/14.04.2022 г. на министъра на земеделието за разрешаване на любителски риболов през тъмната част на денонощието, в периода от 01 април до 01 ноември 2022 г., извън периода на забраната по чл. 32, ал. 1, в определени рибностопански обекти на основание чл. 24, ал. 6 и ал. 9 от Закона за рибарството и аквакултурите.

Уведомявам Ви, че може да участвате в производството като всички писмени предложения и възражения по проекта на общ административен акт следва да бъдат изпращани в едномесечен срок от датата на публикуване до Изпълнителна агенция по рибарство и аквакултури, на адрес: гр. Бургас 8000, ул. „Княз Александър Батенберг” № 1 и на следния електронен адрес: office@iara.government.bg

**РЕПУБЛИКА БЪЛГАРИЯ**

Изпълнителна агенция по рибарство и аквакултури

 **ОДОБРЯВАМ:**

 **ЯВОР ГЕЧЕВ**

 **МИНИСТЪР НА ЗЕМЕДЕЛИЕТО**

**ДО**

**ЯВОР ГЕЧЕВ**

**МИНИСТЪР НА ЗЕМЕДЕЛИЕТО**

**ЧРЕЗ:**

**ГЕОРГИ СЪБЕВ**

**ЗАМЕСТНИК-МИНИСТЪР НА ЗЕМЕДЕЛИЕТО**

**ДОКЛАД**

oт

Христо Панайотов – изпълнителен директор на Изпълнителна агенция по рибарство и аквакултури

**Относно**: Изменение и допълнение на Заповед № РД 09-395/31.03.2022 г., изменена със заповед РД 09-436/14.04.2022 г. на министъра на земеделието за разрешаване любителския риболов през тъмната част на денонощието в периода от 01 април до 01 ноември 2022 г.

**УВАЖАЕМИ ГОСПОДИН МИНИСТЪР,**

Съгласно чл. 24, ал. 6 и ал. 9 от Закона за рибарството и аквакултурите (ЗРА) министърът на земеделието, ежегодно разрешава любителският риболов през тъмната част на денонощието от брега в определени водни обекти по чл. 3, ал. 1, т. 1 и 2, от ЗРА, през всички дни на седмицата в периода от 01 април до 01 ноември, извън периода на забраната по чл. 32, ал. 1 от ЗРА. В тази връзка е издадена Заповед № РД09-395/31.03.2022 г. на министъра на земеделието, изменена и допълнена със заповед РД09-436/14.04.2022 г. на министъра на земеделието, с която е разрешен любителския риболов през тъмната част на денонощието в периода от 01 април до 01 ноември 2022 г., извън периода на забраната по чл. 32, ал. 1 в рибностопански обекти по чл. 3, ал. 1, т. 1 и т. 2 определени по реда на чл. 24, ал. 9 от ЗРА (Заповедта).

С писмо с Вх. № 04-20-691/20.07.2022 по описа на ИАРА и рег. № 62-329/20.07.2022 г. по описа на Министерство на земеделието от „Национално сдружение за развитие на водоемите“ (НСРВ), представлявано от г-н Стоян Писков, постъпи предложение (писмо с Рег № 62-329/19.07.2022 г.) за изменение и допълнение на Заповедта, с което се предлага да бъдат включени допълнителни участъци от язовир Батак, в които да е разрешен любителския риболов през тъмната част на денонощието. В своето предложение, НСРВ предлагат в Заповедта да бъдат включени и следните участъци на яз. Батак:

- от участъка в района на местността Костандовски залив с GPS координати 41.989923°N, 24.178108°Е до точка с координати 41.982771°N, 24.173589°Е;

- от участъка в района на местността Кинаджийски залив с GPS координати 41.968638°N, 24.155143°Е до точка с координати 41.962711°N, 24.145489 °Е;

- от участъка в района на местността Втичалото с GPS координати 41.952782°N, 24.155931°Е до точка с координати 41.944677°N, 24.180304°Е;

- от участъка в района на местността Втичалото с GPS координати 41.962269°N, 24.199128 °Е до точка с координати 41.988536°N , 24.201233°Е.

Мотивите за включване на горепосочените участъци за разрешаване любителския риболов в рибностостопанския обект са следните:

Язовир Батак е един от посещаваните язовири в областта и предложените брегове са лесно достъпни и удобни за лагеруване. Свободната зона за риболов в язовира към настоящия момент е малка и недостатъчна предвид значителния брой любители риболовци посещаващи водоема. Също така увеличаването на зоните разрешени за любителски риболов неминуемо ще привлече риболовци и туристи от различни краища на страната и ще допринесе за повишаване броя на продадените билети за любителски риболов и увеличаване на приходите на местната икономика. Същевременно увеличаването на зоните позволени за риболов през тъмната част на денонощието в яз. Батак ще осигури възможност по-голям брой любителите риболовци да упражняват своето хоби за което заплащат на държавата такса за издаване на билет за любителски риболов и в същото време това не би довело до значителен негативен ефект върху рибните ресурси на водоема.

След полагане на GPS координати на една от точките от предложението на НСРВ в участъка на яз. Батак в района на местността Втичалото с GPS координати 41.962269°N, 24.199128°Е до точка с координати 41.988536°N, 24.201233°Е се констатира, че точката с GPS координати 41.988536°N, 24.201233°N, попада във вече разрешената зона на Заповедта. Предвид гореизложеното и с цел прецизиране на координатите на гореописаната зона, предлагам зоната в участъка на яз. Батак в района на местността Втичалото да бъде променена до точка с GPS координати 42.007030°N, 24.200263°Е, което кореспондира с вече определената зона.

**УВАЖАЕМИ ГОСПОДИН МИНИСТЪР,**

С оглед на гореизложеното и вземайки предвид желанието на любителите риболовци да упражняват своето хоби и през тъмната част на денонощието, предлагам на Вашето внимание да стартира процедура по чл. 66 и следващите от Административнопроцесуалния кодекс за издаване на общ административен акт за изменение и допълнение на Заповед № РД09-395/31.03.2022 г., изменена със заповед № РД09-436/14.04.2022 г. на министъра на земеделието за разрешаване любителския риболов през тъмната част на денонощието в периода от 01 април до 01 ноември 2022 г., извън периода на забраната по чл. 32, ал. 1 в рибностопански обекти по чл. 3, ал. 1, т. 1 и т. 2 определени по реда на чл. 24, ал. 9 от ЗРА. Проектът на Заповедта следва да бъде публикуван на интернет страницата на МЗм и ИАРА за осигуряване на възможност на заинтересованите страни да се запознаят с проекта и да участват в производството по издаването му.

**Приложения:**

1. Проект на заповед;
2. Предложение с Вх. № 04-20-691/20.07.2022 г. и приложено писмо с Рег. № 62-329/19.07.20222 г. от Национално сдружение за развитие на водоемите.

**С УВАЖЕНИЕ,**

**ХРИСТО ПАНАЙОТОВ**

**ИЗПЪЛНИТЕЛЕН ДИРЕКТОР НА ИАРА**

**СЪГЛАСУВАЛ:**

**георги събев**

**ЗАМЕСТНИК – МИНИСТЪР**

**Проект**

РЕПУБЛИКА БЪЛГАРИЯ

Министър на земеделието

**З А П О В Е Д**

**№ РД ............................**

**гр. София,................2022 г.**

На основание чл. 24, ал. 6 и ал. 9 от Закона за рибарството и аквакултурите, чл. 3, ал. 1 и чл. 5, ал. 2 от Устройствения правилник на Министерство на земеделието, храните и горите /Обн. ДВ. бр. 82 от 18. 10. 2019 г./ и във връзка с одобрен доклад с рег. № …………………../………………… на изпълнителния директор на Изпълнителна агенция по рибарство и аквакултури

**Н А Р Е Ж Д А М:**

**І.** Изменям и допълвам Заповед № РД 09-395/31.03.2022 г., изменена със Заповед № РД 09-436/14.04.2022 г. на министъра на земеделието, в точка І Област Пазарджик, както следва:

1. Текстът в тире второ се изменя така:

„- яз. Батак - от участъка в района на местността Втичалото с GPS координати 41.962269°N, 24.199128°Е до точка с GPS координати 42.007030°N, 24.200263°E;“;

2. Накрая се създават нови редове:

„- яз. Батак – от участъка в района на местността Костандовски залив с GPS координати 41.989923°N, 24.178108°Е до точка с координати 41.982771°N, 24.173589°Е;

- яз. Батак - от участъка в района на местността Кинаджийски залив с GPS координати 41.968638°N, 24.155143°Е до точка с координати 41.962711°N, 24.145489°Е;

- яз. Батак - от участъка в района на местността Втичалото с GPS координати 41.952782°N, 24.155931°Е до точка с координати 41.944677°N, 24.180304°Е.“.

 **ІІ.** Заповедта да се публикува на интернет страниците на Министерството на земеделието и Изпълнителна агенция по рибарство и аквакултури.

Заповедта подлежи на обжалване по реда на Административнопроцесуалния кодекс в едномесечен срок от съобщението за издаването ѝ или в 14- дневен срок от отделните съобщения до лицата, участвали в производството пред административния орган.

Контрол по изпълнение на заповедта възлагам на изпълнителния директор на Изпълнителна агенция по рибарство и аквакултури.

Заповедта да се връчи на съответните длъжностни лица за сведение и изпълнение.

**МИНИСТЪР НА ЗЕМЕДЕЛИЕТО:**

 **ЯВОР ГЕЧЕВ**